open-index/open-wikipedia-markdown huggingface dataset:
The Visitor

Το **The Visitor** είναι το 19ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 2 Ιουνίου του 2009 μέσω της δισκογραφικής εταιρίας "SPV/Steamhammer".

Ο μπασίστας Πιτ Γουέι δεν συμμετείχε στις ηχογραφήσεις του δίσκου, λόγω μίας ασθένειας που επηρέασε το συκώτι του. Αντικαταστάθηκε από τον Πίτερ Πιχλ, αποκλειστικά για το συγκεκριμένο άλμπουμ.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 αστέρια με άριστα τα πέντε, το "Blabbermouth" με 8 / 10, το "Sea of Tranquillity" με 3,5 / 5, το "Sputnik Music" με μέσο όρο βαθμολογιών 3,7 / 5 και το "Ultimate Guitar" με 8,2 / 10.

## Λίστα Τραγουδιών
#"Saving Me" (Moore, Mogg) - 5:08 
#"On the Waterfront" (Raymond) - 3:50 
#"Hell Driver" (Moore, Mogg) - 4:26 
#"Stop Breaking Down" (Moore, Mogg) - 4:55 
#"Rock Ready" (Moore, Mogg) - 3:06 
#"Living Proof" (Moore, Mogg) - 4:32 
#"Can't Buy a Thrill" (Moore, Mogg) - 5:14
#"Forsaken" (Raymond) - 3:57 
#"Villains & Thieves" (Raymond) - 3:34 
#"Stranger in Town" (Barth, Parker) - 3:39 

## Θέσεις τσαρτ

***The Visitor*** *(άλμπουμ)*

***Επίσημη κυκλοφορία: [[2 Ιουνίου]] [[2009]]***

## Μέλη των UFO
Οι μουσικοί οι οποίοι ηχογράφησαν το "*The Visitor*" ήταν οι εξής:
* **[[Φιλ Μογκ]]** - φωνητικά
* **[[Βίνι Μουρ]]** - κιθάρα
* **[[Πωλ Ρέιμοντ]]** - πλήκτρα, κιθάρα
* **[[Άντι Πάρκερ]]** - τύμπανα

;*Γκεστ συμμετοχές*
* **Πίτερ Πιχλ** - μπάσο
* **Μαρτίνα Φρανκ** - φωνητικά
* **Μέλανι Νιούτον** - φωνητικά
* **Όλαφ Σένκμπαϊλ** - φωνητικά

## Παραπομπές


## Πηγές
* The Visitor - UFO | Songs, Reviews, Credits | AllMusic
* UFO - The Visitor | Sputnikmusic
* The Visitor Review | UFO | Compact Discs | Reviews | Ultimate Guitar

Κατηγορία:Δισκογραφία των UFO
Κατηγορία:Άλμπουμ του 2009
Νίκος Κατσαλίδας

Ο **Νίκος Κατσαλίδας** (αλβ: *Niko Kacalidha*, Άνω Λεσινίτσα, 1949) είναι Έλληνας λογοτέχνης και μεταφραστής.

## Βιογραφία

### Σπουδές και επαγγελματική σταδιοδρομία
Ο Κατσαλίδας γεννήθηκε το 1949 στο χωριό Άνω Λεσινίτσα των Αγίων Σαράντα της Αλβανίας από οικογένεια Ελλήνων. Πατέρας του ήταν ο λαογράφος Γρηγόρης Κατσαλίδας, ο οποίος υπέστη διώξεις κατά τη διάρκεια της κομμουνιστικής περιόδου. Ολοκλήρωσε τις εγκύκλιες σπουδές του στο Μπεράτι όπου γνώρισε τον Ισμαήλ Κανταρέ με τον οποίο συνδέθηκε φιλικά και στη συνέχεια σπούδασε φιλολογία στο πανεπιστήμιο των Τιράνων. Υπηρέτησε ως καθηγητής φιλολογίας και μετά την πτώση του κομμουνιστικού καθεστώτος διετέλεσε λογοτεχνικός συντάκτης σε έντυπα της ελληνικής μειονότητας της Αλβανίας. Αργότερα εγκαταστάθηκε μόνιμα στην Ελλάδα.

### Παρουσία στη λογοτεχνία
Ο Κατσαλίδας θεωρείται ως ένας από τους σημαντικότερους και παραγωγικότερους λογοτέχνες της ελληνικής μειονότητας με έργο που περιλαμβάνει ποιήματα, δοκίμια και πεζά και που απευθύνεται τόσο στο ελληνικό όσο και στο αλβανικό κοινό. Πρωτοεμφανίστηκε στα γράμματα με ποιήματα γραμμένα στα αλβανικά ενώ κατά τα επόμενα χρόνια έγγραψε και στην ελληνική γλώσσα. Στο ενεργητικό του περιλαμβάνονται τριάντα ποιητικές συλλογές, ένα μυθιστόρημα και μια συλλογή διηγημάτων. Παράλληλα θεωρείται σημαντικός μεταφραστής καθώς έχει μεταφράσει στα αλβανικά, έργα λογοτεχνών όπως ο Ελύτης, ο Σεφέρης, ο Ρίτσος, η Δημουλά, ο Μόντης, ο Κουμανταρέας, ο Εγγονόπουλος κλπ.

Για την προσφορά του στα γράμματα έχει τιμηθεί με το βαλκανικό βραβείο "Αίμος" (Σόφια, 2001) και με την "Ασημένια πένα" του Υπουργείου Πολιτισμού της Αλβανίας ενώ το 2012 έλαβε από τον πρόεδρο της Αλβανικής Δημοκρατίας, Μπαμίρ Τόπι τον τίτλο του "Μεγάλου καλλιτέχνη". Ο Κατσαλίδας αποτελεί μέλος διαφόρων λογοτεχνικών ενώσεων και σωματείων.

### Πολιτική
Ο Κατσαλίδας υπήρξε ιδρυτικό μέλος της ελληνικής μειονοτικής οργάνωσης "Ομόνοια". Την περίοδο 2001/2002 διετέλεσε, έπειτα από πρόταση της Ομόνοιας και του ΚΕΑΔ, υπουργός Ανθρωπίνων Δικαιωμάτων ενώ από το 2004 ως το 2008 υπηρέτησε ως διπλωμάτης και μορφωτικός σύμβουλος στην αλβανική πρεσβεία της Αθήνας.

## Εργογραφία (ενδεικτική)
* Το μοιρολόι του βουρκωμένου βουνού. Γράμμα (1994).
* Κι η Σφίγγα μίλησε (1995).
* Τα εκατό εκατόφυλλα της Πούλιας (1997)
* Η πύλη των βοριάδων (1998)
* Χίλια κοχύλια (1999)
* Η πρώρα των άστρων (2001)
* Τα εραλδικά της Κίχλης (2008)
* Δαφνοπόταμο (2015)

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Αλβανοί ποιητές
Κατηγορία:Αλβανοί λογοτέχνες
Κατηγορία:Αλβανοί πολιτικοί
Κατηγορία:Έλληνες ομογενείς πολιτικοί
Κατηγορία:Έλληνες συγγραφείς του 20ού αιώνα
Προσωρινή Επιτροπή της Κρατικής Δούμας

Η Προσωρινή Επιτροπή της Κρατικής Δούμας ήταν ένα ειδικό κυβερνητικό όργανο που δημιουργήθηκε στις 12 Μαρτίου 1917 (27 Φεβρουαρίου) από τους βουλευτές της Τέταρτης Κρατικής Δούμας κατά το ξέσπασμα της Ρωσικής Φεβρουαριανής Επανάστασης. 

Η Επιτροπή κήρυξε τον εαυτό της το κυβερνητικό όργανο της Ρωσικής Αυτοκρατορίας, όμως de facto ανταγωνιζόταν για την εξουσία με το Σοβιέτ της Πετρούπολης, το οποίο δημιουργήθηκε την ίδια ημέρα. Η Κυβέρνηση του Γκολίτζινε με το Συμβούλιο των Υπουργών της Ρωσικής Αυτοκρατορίας αποσύρθηκε στο Ναυαρχείο. Η Επιτροπή της Κρατικής Δούμας διόρισε 24 επιτρόπους για να διευθύ-νουν διάφορα κρατικά υπουργεία αντικαθιστώντας την Αυτοκρατορική Κυβέρνηση.
     
Στις 15 Μαρτίου (2 Μαρτίου) η Επιτροπή και το Σοβιέτ της Πετρούπολης συμφώνησαν να δημιουργήσουν την Προσωρινή Κυβέρνηση. Πολλά μέλη της Επιτροπής πήγαν να υπηρετήσουν στην Προσωρινή Κυβέρνηση, ενώ η Επιτροπή συνέχισε να παίζει ασήμαντο ρόλο μέχρι που η Τέταρτη Δούμα διαλύθηκε στις 19 Σεπτεμβρίου (6 Σεπτεμβρίου).

Κατηγορία:Ρωσική Προσωρινή Κυβέρνηση
Σύνταγμα του Λίχτενσταϊν

Το **Σύνταγμα του Λιχτενστάιν** δημοσιεύθηκε στις 5 Οκτωβρίου 1921, αντικαθιστώντας εκείνο του 1862. Χορηγήθηκε από τον Ιωάννη Β΄, Πρίγκιπα του Λιχτενστάιν, και καθιέρωσε το καθεστώς της κοινοβουλευτικής δημοκρατίας εντός του πολιτεύματος της συνταγματικής μοναρχίας. Επίσης, με αυτό δόθηκε η δυνατότητα διεξαγωγής δημοψηφισμάτων για θέματα σχετικά με αποφάσεις του Κοινοβουλίου. Στο σύνταγμα του 1921 καταργήθηκε το δικαίωμα του Πρίγκιπα να διορίζει τρεις από τους βουλευτές και μειώθηκε το όριο ηλικίας ψήφου από τα 24 στα 21 έτη.

## Κεφάλαια
Το σύνταγμα περιέχει τα εξής δώδεκα κεφάλαια:

*Κεφάλαιο I. Το Πριγκιπάτο
*Κεφάλαιο II. Ο Κυρίαρχος Πρίγκιπας
*Κεφάλαιο III. Αρμοδιότητες του Κράτους
*Κεφάλαιο IV. Γενικά Δικαιώματα και Υποχρεώσεις των Πολιτών
*Κεφάλαιο V. Το Κοινοβούλιο
*Κεφάλαιο VI. Η Εθνική Επιτροπή
*Κεφάλαιο VII. Η Κυβέρνηση
*Κεφάλαιο VIII. Τα Δικαστήρια
**Α. Γενικές Διατάξεις
**Β. Τα Τακτικά Δικαστήρια
**Γ. Το Διοικητικό Δικαστήριο
**Δ. Το Συνταγματικό Δικαστήριο
*Κεφάλαιο IX. Όργανα Διοίκησης και Δημόσιοι Υπάλληλοι
*Κεφάλαιο X. Οι Δήμοι
*Κεφάλαιο XI. Συνταγματικές Τροποποιήσεις και Ερμηνεία
*Κεφάλαιο XII. Τελικές Διατάξεις

## Παραπομπές


Κατηγορία:Πολιτική του Λίχτενσταϊν
Λιχτενσταιν
Τοπική Επιτροπή Ε.Ο.Κ. Δωδεκανήσου

Η **Τοπική Επιτροπή Ε.Ο.Κ. Δωδεκανήσου**  αποτελεί μια από τις τοπικές επιτροπές καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η Τοπική Επιτροπή ιδρύθηκε επίσημα το 1980 με έδρα την πόλη της Ρόδου. Στη δικαιοδοσία της ανήκουν τα καλαθοσφαιρικά σωματεία των νήσων που συγκροτούν τα Δωδεκάνησα.

## Διοργανώσεις
Η Ένωση διοργανώνει τα παρακάτω Πρωταθλήματα: 
* Ανδρών
* Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων, Παίδων, καθώς και τουρνουά μικρότερων ηλικιών.  

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται σε Όμιλο της Γ' Εθνικής Κατηγορίας εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου και τους δευτεραθλητές μεγάλων αστικών κέντρων. Με τη σειρά τους οι πρωταθλήτριες ομάδες γυναικών προβιβάζονται σε Όμιλο της Α2 Εθνικής Κατηγορίας Γυναικών, εφόσον περάσουν νικηφόρα από Όμιλο του Πρωταθλήματος Ανόδου που διοργανώνεται μετά το τέλος κάθε αγωνιστικής περιόδου ανάμεσα στους πρωταθλητές των τοπικών ενώσεων ολόκληρης της επικράτειας.

## Αθλητικά Σωματεία

## Πρωταθλήτριες ομάδες
Στους παρακάτω πίνακες έχουν συλλεχθεί οι Πρωταθλήτριες ομάδες ανά Κατηγορία στην πορεία του θεσμού: 


### Χρονολόγιο



### Συγκεντρωτικά Στοιχεία



## Γυμναστήρια Σωματείων
Τα παρακάτω Κλειστά Γυμναστήρια αποτελούν τις αγωνιστικές έδρες ομάδων που διαγωνίζονται ή διαγωνίζονταν στα Πρωταθλήματα Δωδεκανήσου:

## Παραπομπές


## Εξωτερικοί σύνδεσμοι

* Τοπική Επιτροπή Ε.Ο.Κ. Δωδεκανήσου, πληροφορίες σε παλαιότερη βερσιόν του ιστοτόπου της Ε.Ο.Κ.
* 
* Ελληνική ομοσπονδία καλαθοσφαίρισης
Αλεξάντρ Κονοβάλοφ

Ο **Αλεξάντρ Ιβάνοβιτς Κονοβάλοφ** (ρωσ.: Алекса́ндр Ива́нович Конова́лов, 17 Σεπτεμβρίου 1875, Μόσχα – 28 Ιανουαρίου 1949, Παρίσι, Γαλλία· κοιμητήριο Σεν-Ζενεβιέβ-ντε Μπουά) ήταν Ρώσος πολιτικός του κόμματος των Καντέτ και επιχειρηματίας. Ένας από τους μεγαλύτερους εργοστασιάρχες υφαντουργίας της Ρωσίας, έγινε ο ηγέτης του φιλελεύθερου, με επιχειρηματικό προσανατολισμό Προοδευτικού Κόμματος και ήταν μέλος του Προοδευτικού Μπλοκ στην Τέταρτη Δούμα. Στη διάρκεια του Α΄ Παγκοσμίου Πολέμου ήταν αντιπρόεδρος της Στρατιωτικής-Βιομηχανικής Επιτροπής του Αλεξάντρ Γκουτσκόφ, και μετά την Επανάσταση του Φεβρουαρίου έγινε Υπουργός Εμπορίου και Βιομηχανίας στην Προσωρινή Κυβέρνηση. Μετά την Οκτωβριανή Επανάσταση μετανάστευσε στη Γαλλία, όπου ήταν ηγέτης των αριστερών Ρώσων εμικγρέδων· με την έναρξη του Β΄ Παγκοσμίου Πολέμου, μετακόμισε στις Ηνωμένες Πολιτείες.

## Παραπομπές


## Πηγές
*Michael T. Florinsky (ed.), McGraw-Hill Encyclopedia of Russia and the Soviet Union (1961), p.&nbsp;28

## Εξωτερικοί σύνδεσμοι
*
*
* Βιογραφίες με εικόνες (Ρωσικά)

Κατηγορία:Ρώσοι πολιτικοί
Κατηγορία:Ρώσοι επιχειρηματίες
Κατηγορία:Ρώσοι ελευθεροτέκτονες
HMS Crispin (R68)

Το **HMS ''Crispin*** είναι [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]]. Θα ονομάζονταν *Craccher*, όμως μετονομάστηκε σε *Crispin*. Πρόκειται για το μοναδικό μέχρι στιγμής πλοίο του Βασιλικού Ναυτικού με αυτό το όνομα. Το 1958 το *Crispin* δόθηκε στο [[Πολεμικό Ναυτικό του Πακιστάν]], που το ενέταξε σε υπηρεσία ως *Jahangir*. Η πορεία του ολοκληρώθηκε το 1982, οπότε και διαλύθηκε για [[σκραπ]].

== Επιχειρησιακή ιστορία ==

=== Με το Βασιλικό Ναυτικό ===
Το *Crispin* εντάχθηκε σε υπηρεσία πολύ αργά για να λάβει μέρος σε επιχειρήσεις του [[ΒΠΠ|Δευτέρου Παγκοσμίου Πολέμου]]. Μαζί με το  [[HMS Creole (R82)|HMS *Creole*]] ήταν τα μοναδικά σκάφη της υποκλάσης 'Cr' που παρέμειναν στις τάξεις του Βασιλικού Ναυτικού. Τα δύο σκάφη εντάχθηκαν στην 3η&nbsp;Μοίρα Εκπαιδεύσεως στο [[Λόντονμπερρυ]] (Londonderry) και το 1948 αφαιρέθηκε ένας πύργος πυροβόλου για να αντικατασταθεί από υπερστέγασμα. To 1953 το αντιτορπιλικό έλαβε μέρος στην μεγάλη ναυτική επιθεώρηση που διοργανώθηκε στα πλαίσια των εορτασμών για την στέψη της βασίλισσας [[Ελισάβετ Β΄ του Ηνωμένου Βασιλείου|Ελισάβετ]], ενώ τον επόμενο χρόνο στάλθηκε στην εφεδρεία.

=== Με το Ναυτικό του Πακιστάν ===
Το *Crispin* πωλήθηκε στο [[Πακιστάν]] στις 29 Φεβρουαρίου 1956. Πριν από την παράδοσή του είχε προηγηθεί εκσυγχρονισμός, στα πλαίσια του οποίου μεταξύ των άλλων αφαιρέθηκε ένας πύργος πυροβόλου για να αντικατασταθεί από δύο ανθυποβρυχιακά ολμοβόλα. She was formally handed over to the Pakistan Navy at [[Southampton]] on 18 March 1958. The refit and transfer was made under a US contract and transferred to the Pakistan Navy as part of the [[Military Assistance Program#Mutual Assistance Program - Military Assistance Program|Military Assistance Program]].

Παρέμεινε σε υπηρεσία ως *Jahangir'' μέχρι την διάλυσή του το 1982.

## Παραπομπές


## Βιβλιογραφία
* 
* 

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά κλάσης C (1943) του Πολεμικού Ναυτικού του Πακιστάν
Σύνταγμα της Μάλτας

Το ισχύον **Σύνταγμα της Μάλτας** υιοθετήθηκε στις 21 Σεπτεμβρίου 1964 και χαρακτηρίζεται ως ο υπέρτατος νόμος του κράτους. Έχει τροποποιηθεί είκοσι τέσσερις φορές, με πιο πρόσφατη τροποποίηση το 2007 με τη δημιουργία της υπηρεσίας του Συνηγόρου του Πολίτη. Η Μάλτα έγινε το 1964 μια κοινοβουλευτική δημοκρατία εντός της Βρετανικής Κοινοπολιτείας. Η Βασίλισσα Ελισάβετ Β΄ ήταν ο ανώτατος άρχοντας της Μάλτας, ωστόσο το 1974 η χώρα έγινε αβασίλευτη δημοκρατία.

Ο Πρόεδρος της Δημοκρατίας διορίζεται από το Κοινοβούλιο. Με τη σειρά του, ο πρόεδρος διορίζει ως Πρωθυπουργό τον αρχηγό του κόμματος που θα κερδίσει την πλειοψηφία των κοινοβουλευτικών εδρών στις γενικές εκλογές. Ο πρόεδρος διορίζει, επίσης, μετά από εισήγηση του πρωθυπουργού, τους υπουργούς της κυβέρνησης. Σύμφωνα με το Σύνταγμα οι γενικές εκλογές διεξάγονται τουλάχιστον κάθε πέντε χρόνια. Καθιστά τη Μάλτα ως μια φιλελεύθερη κοινοβουλευτική δημοκρατία. Διασφαλίζει τα θεμελιώδη ανθρώπινα δικαιώματα των πολιτών και διαχωρίζει τις εξουσίες σε εκτελεστική, νομοθετική και δικαστική.

## Παραπομπές


Κατηγορία:Πολιτική της Μάλτας
Μαλτα
HMS Cassandra (R62)

Το **HMS&nbsp;''Cassandra*** ήταν [[αντιτορπιλικό]] κλάσης *C* που ναυπηγήθηκε για το [[Βασιλικό Ναυτικό]]. Θα ονομάζονταν HMS *Tourmaline* όμως μετονομάστηκε σε *Cassandra* το Νοέμβριο του 1942, πριν από την [[καθέλκυση]] του που έλαβε χώρα στις 29 Νοεμβρίου 1943.

== Επιχειρησιακή ιστορία ==

=== Β΄ Παγκόσμιος Πόλεμος ===
Το *Cassandra* συμμετείχε κατά την διάρκεια του [[ΒΠΠ|πολέμου]] σε αποστολές συνοδείας [[νηοπομπή|νηοπομπών]] στην [[Αρκτική]]. Επίσης συμμετείχε στην αναζήτηση του γερμανικού [[θωρηκτό|θωρηκτού]] *Tirpitz*. Την 11η&nbsp;Δεκεμβρίου 1944 χτυπήθηκε από [[τορπίλη]] του [[υποβρύχιο|υποβρυχίου]] [[U-365 (υποβρύχιο)|U-365]]. Εξήντα δύο μέλη του πληρώματος έχασαν την ζωή τους από την επίθεση αυτή και το αντιτορπιλικό υπέστη σοβαρές ζημιές με συνέπεια να χρειαστεί να ρυμουλκηθεί σε ασφαλές σημείο στην [[Χερσόνησος Κόλα|χερσόνησο Κόλα]], αρχικά από την [[φρεγάτα]] [[HMS Bahamas (K503)|HMS&nbsp;*Bahamas*]] και στην συνέχεια από σοβιετικό σκάφος. Το *U-365* βυθίστηκε δύο ημέρες αργότερα από [[Fairey Swordfish]] του [[αεροπλανοφόρο]]υ [[HMS Campania (D48)|HMS *Campania'']].

### Μεταπολεμική περίοδος
Η επισκευή του ολοκληρώθηκε μετά το τέλος της σύρραξης και το 1946 στάλθηκε στην εφεδρεία. Αργότερα υπηρέτησε στην Μεσόγειο και τον Ινδικό Ωκεανό. Ακολούθησε ο εκσυγχρονισμός του και τον Απρίλιο του 1960 επανήλθε στην ενεργό υπηρεσία, αυτή την φορά στην Άπω Ανατολή με την 8η Μοίρα Αντιτορπιλικών.

Τον Φεβρουάριο του 1963 εντάχθηκε στην 21η&nbsp;Μοίρα Αντιτορπιλικών στην Μεσόγειο, ενώ στα 1964-1965 ήταν ενεργό σε Μεσόγειο και ξανά στην Άπω Ανατολή λόγω των εξελίξεων στην Ινδονησία.

Η πορεία του ολοκληρώθηκε όταν διαλύθηκε για σκραπ το 1967.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
Παύλος Νεράντζης

Με το όνομα **Παύλος Νεράντζης** υπάρχουν οι:
*Παύλος Π. Νεράντζης (1952), Έλληνας δημοσιογράφος και παραγωγός ντοκιμαντέρ
*Παύλος Νεράντζης (μακεδονομάχος), Έλληνας οπλαρχηγός του Μακεδονικού Αγώνα από τη Σιάτιστα της Κοζάνης. Δολοφονήθηκε την 1η Οκτωβρίου 1911 στη γενέτειρά του
A Conspiracy of Stars

Το ***A Conspiracy of Stars*** είναι το 21ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 23 Φεβρουαρίου του 2015 μέσω της δισκογραφικής εταιρίας "SPV/Steamhammer".

Με αυτή την κυκλοφορία οι UFO επέστρεψαν στο Top-50 του βρετανικού καταλόγου επιτυχιών μετά το "*[[Making Contact]]*" του 1983, ενώ μπήκαν για πρώτη φορά στο Top-30 στη Γερμανία.

Οι κριτικές για τον δίσκο υπήρξαν ανάμεικτες, με το "Blabbermouth" να το βαθμολογεί με 8,5 / 10, το "Sea of Tranquillity" με 4,5 / 5, αλλά το "Sputnik Music" με μέσο όρο βαθμολογιών 2,4 / 5 και το "Ultimate Guitar" με 7,5 / 10.

## Λίστα Τραγουδιών

## Θέσεις τσαρτ
***A Conspiracy of Stars*** *(άλμπουμ)*

***Επίσημη κυκλοφορία: [[23 Φεβρουαρίου]] [[2015]]***

## Μέλη των UFO
Οι μουσικοί οι οποίοι ηχογράφησαν το "*A Conspiracy of Stars*" ήταν οι εξής:
* **[[Φιλ Μογκ]]** - φωνητικά
* **[[Βίνι Μουρ]]** - κιθάρα
* **Ρομπ Ντε Λούκα** - μπάσο
* **[[Πωλ Ρέιμοντ]]** - πλήκτρα, κιθάρα, φωνητικά
* **[[Άντι Πάρκερ]]** - τύμπανα

## Παραπομπές


## Πηγές
* A Conspiracy of Stars - UFO | Songs, Reviews, Credits | AllMusic
* UFO - A Conspiracy of Stars | Sputnikmusic
* A Conspiracy of Stars Review | UFO | Compact Discs | Reviews | Ultimate Guitar

Κατηγορία:Δισκογραφία των UFO
Κατηγορία:Άλμπουμ του 2015
Rock and Roll All Nite

To **Rock and Roll All Nite** είναι ένα τραγούδι του αμερικανικού Hard Rock συγκροτήματος Kiss, το οποίο συμπεριλήφθηκε στον δίσκο Dressed to Kill, το 1975, ενώ κυκλοφόρησε και ως single για αυτόν τον δίσκο. Το τραγούδι έφτασε έως το νούμερο 68 στα *Billboard*, το οποίο ήταν και το υψηλότερο για το συγκρότημα έως τότε. Κατόπιν, κυκλοφόρησε μία ζωντανή εκτέλεση του τραγουδιού, η οποία έφτασε στην 12η θέση, στις αρχές του 1976. Το τραγούδι αυτό έγινε ένα από τα πιο δημοφιλή του σχήματος, παίζοντας το συνεχώς σε συναυλίες, κυρίως, κλείνοντας τες. Το 2008, ο τηλεοπτικός σταθμός VH1, το κατέταξε 16ο στα Σπουδαιότερα Hard Rock Τραγούδια όλων των εποχών.

## Παραπομπές


Κατηγορία:Τραγούδια του 1975
Κατηγορία:Τραγούδια των Kiss
Κατηγορία:Singles του 1975
Κατηγορία:Singles του 1987
Κατηγορία:Singles του 1996
Κατηγορία:Singles της Casablanca Records
Διακοίνωση Μιλιουκόφ

Η **Διακοίνωση Μιλιουκόφ** ήταν ένα συμβάν της 20ης Απριλίου 1917, το οποίο είχε αποτέλεσμα την ενίσχυση της υποστήριξης για τους Μπολσεβίκους στη Ρωσία, και την γενική δυσπιστία για την Ρωσική Προσωρινή Κυβέρνηση. Οι Μπολσεβίκοι, που είχαν από καιρό την γνώμη ότι η Προσωρινή Κυβέρνηση συνέχιζε τον πόλεμο με τον ίδιο τρόπο που το έκανε η Τσαρική Κυβέρνηση, είχαν λίγες αποδείξεις γι’ αυτό και απλά περίμεναν για πολύ καιρό για να αναλάβουν την δράση της διάδοσης της λαϊκής δυσπιστίας για την Προσωρινή Κυβέρνηση.
 
Ο Υπουργός Εξωτερικών Πάβελ Μιλιουκόφ έστειλε στις Συμμαχικές Δυνάμεις ένα τηλεγράφημα, που θα αποδεικνυόταν η κρίσιμη καμπή του 1917. Το τηλεγράφημα περιείχε την δήλωση ότι η Προσωρινή Κυβέρνηση θα συνέχιζε τον πόλεμο με τους Τσαρικούς πολεμικούς σκοπούς. Το τηλεγράφημα διέρρευσε στους Μπολσεβίκους από κάποιον γνώστη από μέσα, οι οποίοι άρχισαν διαδηλώσεις κατά της Προσωρινής Κυβέρνησης, η οποία είχε προηγουμένως υποσχεθεί στον λαό ότι ο τρόμος του Τσάρντομ (Τσαρισμού) είχε τελειώσει. 

Ο Μάικλ Χίκεϊ γράφει ότι: “Τα νέα της Διακοίνωσης Μιλιούκοφ αδυνάτισαν την θέση των δεξιών Καντέτ στο Σμόλενσκ, αλλά δεν είχαν καμία επίδραση στις τοπικές προσωπικότητες της πολιτικής εξουσίας, αφού οι σοσιαλιστές είχαν ήδη μπει στην τοπική διακυβέρνηση με όλες τις δυνάμεις”.

Ο Μιλιουκόφ παραιτήθηκε από Υπουργός Εξωτερικών. Αυτό ήταν ένα σημαντικό γεγονός στην αυξανόμενη λαϊκή υποστήριξη των Μπολσεβίκων, καθώς είχαν αποκαλύψει μια έμφυτη αδυναμία στην Προσωρινή Κυβέρνηση: την διπλοπροσωπία.

Κατηγορία:Ιστορία της Σοβιετικής Ένωσης
Άτλας (οροσειρά)

thumb|300px|Η οροσειρά του Άτλαντα
thumb|300px|Η οροσειρά του Άτλαντα
Ο **Άτλας** είναι μια οροσειρά που εκτείνεται σε όλη την βορειοδυτική Αφρική, από το Μαρόκο μέχρι την Τυνησία, μέσω Αλγερίας. Έχει μήκος, περίπου, 2.500 χλμ. και αποτελείται από τρεις οροσειρές, παράλληλες μεταξύ τους, και χωρίζει τη Μεσόγειο και τις ακτές του Ατλαντικού από την έρημο Σαχάρα. Η ψηλότερη κορυφή είναι το Τζέμπελ Τούμπκαλ, με υψόμετρο 4.167 μέτρα στο νοτιοδυτικό Μαρόκο. Ο πληθυσμός στην οροσειρά του Άτλαντα είναι κυρίως Βέρβεροι.

Στην οροσειρά του Άτλαντα συναντώνται είδη φυτών και ζώων, τα οποία είναι μοναδικά στην Αφρική, πολλά από αυτά είναι απειλούμενα ενώ ορισμένα έχουν ήδη εξαφανιστεί. Μερικά από αυτά είναι ο Μακάκος Μπαρμπάρι, η αρκούδα του Άτλαντα (το μόνο είδος αρκούδας της Αφρικής, έχει εξαφανιστεί), η Βερβερική λεοπάρδαλη (έχει εξαφανιστεί), το βερβερικό ελάφι, το Βερβερικό λιοντάρι (έχει εξαφανιστεί στην άγρια φύση), η οχιά του Άτλαντα, ο Κέδρος του Άτλαντα, η Μαύρη πεύκη κ.α.

Η οροσειρά του Άτλαντα μπορεί να διαιρεθεί σε τέσσερις επιμέρους περιοχές:
* στις τρεις παράλληλες οροσειρές αρχίζοντας από το Νότο, τον Αντιάτλαντα, τον Άνω Άτλαντα και τον Μέσο Άτλαντα
* στον Σαχαριανό Άτλαντα
* στον Άτλαντα του Τελλ και
* στην οροσειρά Ωρές

## Εξωτερικοί σύνδεσμοι
* Η οροσειρά του Άτλαντα, Εγκυκλοπαίδεια Μπριτάνικα 

Κατηγορία:Οροσειρές της Αφρικής
Εργαστήριο του Φειδία

Το **Εργαστήριο του Φειδία** βρίσκεται στην Αρχαία Ολυμπία, δυτικά του ιερού χώρου της Άλτεως, έξω από τον ιερό περίβολο και ακριβώς απέναντι από το Ναό του Δία.

## Περιγραφή και ιστορικά στοιχεία
Το **Εργαστήριο του Φειδία** οικοδομήθηκε το δεύτερο μισό του 5ου αι. π.Χ., όταν ο Φειδίας μετά τα έργα του στον Παρθενώνα πήγε στην Ολυμπία για να φιλοτεχνήσει το χρυσελεφάντινο άγαλμα στον Ναό του Δία. Ο Παυσανίας επισκέφθηκε το εργαστήριο τον 2ο αι. μ.Χ. και αναφέρει ότι στο εσωτερικό του υπήρχε βωμός όπου γίνονταν θυσίες σε όλους τους θεούς. 

μικρογραφία|252x252px|'''Τοπογραφία αρχαιολογικού χώρου Ολυμπίας : (αριθ. 24) Το εργαστήριο του Φειδία.'''

Το εργαστήριο χωριζόταν σε τρία κλίτη και πιθανολογείται ότι ο Φειδίας επεξεργαζόταν το χρυσελεφάντινο άγαλμα στο κεντρικό. Βρέθηκε μεγάλος αριθμός ευρημάτων όπως πήλινες μήτρες για την κατασκευή των πτυχώσεων του ιματίου του αγάλματος, τεμάχια ελεφαντοστού και ημιπολύτιμων λίθων, οστέινα εργαλεία χρυσοχοϊκής καθώς και γυάλινα φύλλα ανθεμίων. Πολύ σημαντικό εύρημα θεωρείται μία μικρή μελαμβαφή οινοχόη, η οποία φέρει στη βάση της χαραγμένη την επιγραφή ΦΕΙΔΙΟ ΕΙΜΙ, δηλαδή *ανήκω στον Φειδία*

Πάνω στους ορθοστάτες του αρχαίου κτηρίου, μεταξύ του 435 και 451 μ.Χ. κτίστηκε παλαιοχριστιανική βασιλική εκκλησία με τρία κλίτη και το ιερό της να βρίσκεται εκεί που ήταν η είσοδος του εργαστηρίου. Η εκκλησία αυτή θεωρείται η αρχαιότερη γνωστή παλιοχριστιανική βασιλική εκκλησία της Ηλείας, η οποία όμως καταστράφηκε από το σεισμό του 551 μ.Χ.

Το μνημείο καθαρίσθηκε αρχικά το 1829 από τα μέλη της γαλλικής αποστολής, την επονομαζόμενη «επιστημονική αποστολή του Μωριά». Από τότε υπήρχε η πεποίθηση ότι εκεί βρισκόταν και το εργαστήριο του Φειδία, η αποκάλυψη και μελέτη του οποίου ολοκληρώθηκε μεταπολεμικά, με τις γερμανικές ανασκαφές της δεκαετίας του 50. Το Ίδρυμα Μείζονος Ελληνισμού έχει δημιουργήσει εκπαιδευτικό διαδραστικό πρόγραμμα εικονικής πραγματικότητας με το όνομα «Το εργαστήρι του Φειδία», στα πλαίσια ενός ευρύτερου έργου για την Ολυμπία και τους Ολυμπιακούς Αγώνες.

Το εργαστήριο του Φειδία βρίσκεται στον αρχαιολογικό χώρο της Ολυμπίας που από το 1989 εντάχθηκε στον Κατάλογο Παγκόσμιας Κληρονομιάς της UNESCO.

## Φωτοθήκη


 Maqueta del taller de Fídies, Museu arqueològic d'Olímpia.JPG|Το Εργαστήριο του Φειδία.
 Phidias cup.jpg|Tο κύπελλο του Φειδία με τη χαραγμένη επιγραφή ΦΕΙΔΙΟ ΕΙΜΙ.
 File:West interior of Workshop of Phidias.jpg|Το εσωτερικό του εργαστηρίου του Φειδία (Δυτική πλευρά) 
 File:East interior of Workshop of Phidias 5.jpg|Το εσωτερικό του εργαστηρίου του Φειδία (Ανατολική πλευρά) 



## Παραπομπές


## Εξωτερικές πηγές
* Ίδρυμα Μείζονος Ελληνισμού - Το εργαστήρι του Φειδία
* το εργαστήριο του Φειδία σε φωτογραφία από το archaiologia.gr
* το εργαστήριο του Φειδία στο tovima.gr, 1/2/2004

Κατηγορία:Αρχαία Ολυμπία
Δημόσια Υγεία

[thumb|Τίτλοι εφημερίδων από όλο τον κόσμο για το εμβόλιο τη [πολιομυελίτιδας (13 Απριλίου 1955)]] 
Ο όρος **δημόσια υγεία** αναφέρεται στην επιστήμη και την τέχνη της πρόληψης των ασθενειών και της επιμήκυνσης της ζωή και της προαγωγής της υγείας. Ο ορισμός αποδίδεται στον Edward Winslow (1920) και στον πληρέστερο ορισμό του δημόσια υγεία είναι η επιστήμη και η τέχνη για την πρόληψη των ασθενειών, την επιμήκυνση τη ζωής και την προαγωγή της σωματικής υγείας και της αποδοτικότητας του ανθρώπου μέσω οργανωμένων  προσπαθειών της κοινότητας, την εξυγίανση του περιβάλλοντος, τον έλεγχο των μολύνσεων της κοινότητας, την εκπαίδευση του ατόμου ως προς τις αρχές και την προσωπική υγιεινή, την οργάνωση των ιατρικών και νοσηλευτικών υπηρεσιών για την έγκαιρη διάγνωση και προληπτική θεραπεία της νόσου, καθώς και την ανάπτυξη  κοινωνικού μηχανισμού που θα εξασφαλίζει σε κάθε άτομο ένα βιοτικό επίπεδο κατάλληλο για τη διατήρηση της υγείας του.

Η δημόσια υγεία ασχολείται με τις απειλές για την υγεία με βάση την ανάλυση της υγείας του πληθυσμού. Ο πληθυσμός μπορεί να είναι πολύ μικρός ή τόσο μεγάλος ώστε να περιλαμβάνει κατοίκους πολλών ηπείρων (για παράδειγμα, στην περίπτωση της πανδημίας). Οι διαστάσεις της υγείας περιλαμβάνουν «μια κατάσταση πλήρους σωματικής, ψυχικής και κοινωνικής ευεξίας και όχι απλώς η απουσία ασθένειας ή αναπηρίας», όπως ορίζεται από τον Παγκόσμιο Οργανισμό Υγείας.

Η σύγχρονη πρακτική της δημόσιας υγείας απαιτεί διεπιστημονικές ομάδες εργαζομένων στη δημόσια υγεία και επαγγελματίες, με κύριες εκείνων των Ιατρών που ειδικεύονται στη δημόσια υγεία/προληπτική ιατρική/μολυσματικές ασθένειες και των Νοσηλευτών που ειδικεύονται στη δημόσια υγεία/κοινοτική νοσηλευτική. Αλλά και άλλων επαγγελματιών όπως: ψυχολόγους, επιδημιολόγους, στατιστικολόγοους, Βοηθούς Ιατρικών Λειτουργών, μικροβιολόγους, επιθεωρητές περιβαλλοντικής υγείας/επιθεωρητές δημόσιας υγείας, φαρμακοποιούς, οδοντίατρους, επόπτες δημόσιας υγείας, διαιτολόγους και διατροφολόγους, κτηνίατρους, γεωπόνους,τεχνολόγους τροφίμων,κοινωνιολόγοι, εμπειρογνώμονες των επικοινωνιών, της βιοηθικής και άλλους.

## Παραπομπές


## Εξωτερικοί σύνδεσμοι

* Health-EU Η επίσημη πύλη για τη δημόσια υγεία της Ε.Ε.
* The Healthy Village, Public Health Awareness and Advocacy
* Public Health - Educational Articles by United Medical Education; a public resource for health related educational articles and emergency training in ACLS, PALS, and BLS certification online.
* What Is Public Health? by the Association of Schools and Programs of Public Health

Κατηγορία:Υγεία
Ιωάννης Καρελλάς

Ο **Ιωάννης Δ. Καρελλάς** (και Καρελάς, 1869 -  8 Απριλίου 1957) ήταν Έλληνας γιατρός και πολιτικός.

## Βιογραφικά στοιχεία
Γεννήθηκε το 1869 στη Σπάρτη και σπούδασε ιατρική. 
Εξελέγη βουλευτής Λακωνίας στις εκλογές του Δεκεμβρίου του 1915, του 1920  και σε εκείνες του 1935 με το Λαϊκό Κόμμα. 

Απεβίωσε σε ηλικία 88 ετών και κηδεύτηκε στο Πρώτο Νεκροταφείο Αθηνών. Με τη σύζυγό του, Ευαγγελία, είχαν 3 παιδιά.

## Πηγές


Κατηγορία:Βουλευτές Λακωνίας
Κατηγορία:Βουλευτές εκλεγμένοι με το Λαϊκό Κόμμα
Ελικίστρα Αχαΐας

Η **Ελικίστρα** (εναλλακτικά: **Ελεκίστρα**) είναι οικισμός της Αχαΐας και αποτελεί έδρα της ομώνυμης Δημοτικής κοινότητας του δήμου Πατρέων. Κατά την εθνική απογραφή του 2021 η Ελεκίστρα έχει μόνιμο πληθυσμό 276 κατοίκους, βρίσκεται στο κέντρο της κοινότητας, ανάμεσα σε περιοχές χαμηλότερα του οικισμού όπως και ψηλότερα, ενώ η ομώνυμη τοπική κοινότητα έχει πληθυσμό 1.710  μόνιμους κατοίκους.

## Τοποθεσία
Ο οικισμός βρίσκεται χτισμένος σε μία ημιορεινή περιοχή, σε υψόμετρο 380 μέτρων περίπου, στους δυτικούς πρόποδες του Παναχαϊκού όρους και ανατολικά της πόλης της Πάτρας. Γειτνιάζει με την Καρυά, το Ρυάκι, τον Ρωμανό και το Πουρναρόκαστρο και απέχει οδικώς 10 χιλιόμετρα περίπου από το κέντρο της Πάτρας ενώ ένας μέσος χρόνος μετάβασης από και προς αυτό είναι περίπου 20 λεπτά.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ελικίστρας Αχαΐας. eetaa.gr. Ανακτήθηκε: 29/06/2017. 
* Ε.Ε.Τ.Α.Α. - Διοικητικές μεταβολές Κοινότητας Ελικίστρας Αχαΐας. eetaa.gr. Ανακτήθηκε: 18/12/2017. 
* Ελικίστρα. wikimapia.gr. Ανακτήθηκε: 29/06/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Βαγγέλης Μουρίκης

Ο **Βαγγέλης Μουρίκης** είναι Έλληνας ηθοποιός.

## Βιογραφία
Σπούδασε υποκριτική, κινηματογράφο και ιστορία της τέχνης στην Αυστραλία. Έχει συμμετάσχει σε ταινίες του Τζώρτζη Γρηγοράκη (Digger), του Γιάννη Οικονομίδη, του Νίκου Γραμματικού, του Παντελή Βούλγαρη, του Θεόδωρου Μαραγκού, του Σωτήρη Γκορίτσα και της Αθηνάς Ραχήλ Τσαγκάρη.

## Βραβεία και διακρίσεις
Έχει τιμηθεί με 4 βραβεία στο Φεστιβάλ Θεσσαλονίκης. Συγκεκριμένα, στο 37ο φεστιβάλ Θεσσαλονίκης το 1996 κέρδισε (μαζί με τους συμπρωταγωνιστές του) το βραβείο Β' ανδρικού ρόλου για την ταινία *[[Απόντες]]*. Στο 43ο Φεστιβάλ Θεσσαλονίκης το 2003 κέρδισε το βραβείο Α' ανδρικού ρόλου για την ταινία *[[Ο Βασιλιάς]]* και στο 44ο (2004) το βραβείο Β' ανδρικού ρόλου για την ταινία *Rakushka*.

Στο 46ο φεστιβάλ Θεσσαλονίκης το 2006 κέρδισε το βραβείο Α' ανδρικού ρόλου για την ταινία *[[Αγρύπνια (ταινία 2005)|Αγρύπνια]]*.

Το 2015 έλαβε το βραβείο Α' ανδρικού ρόλου για την ταινία *[[Το μικρό ψάρι]]* από την Ελληνική Ακαδημία Κινηματογράφου. Συνολικά στα βραβεία Ίρις έχει λάβει 6 ερμηνευτικές υποψηφιότητες.

Το 2020 απέσπασε το βραβείο για τον καλύτερο ηθοποιό στο Φεστιβάλ κινηματογράφου του Σαράγεβο για την ερμηνεία του στην ταινία *[[Digger (ταινία 2020)|Digger]]* του Τζώρτζη Γρηγοράκη.

Επίσης, το 1994, στο 35ο Φεστιβάλ Κινηματογράφου Θεσσαλονίκης, ο Μουρίκης έλαβε ειδική μνεία για την ερμηνεία του στην ταινία *Ο κήπος του Θεού* του Τάκη Σπυριδάκη.******

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί Σύνδεσμοι
*Ο Βαγγέλης Μουρίκης στο IMDb

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Αλεξάντρ Βερχόφσκι

Ο **Αλεξάντρ Ιβάνοβιτς Βερχόφσκι** (, Αγία Πετρούπολη, 27 Νοεμβρίου / 9 Δεκεμβρίου [νέο ημερ.] 1886 – τόπος εκτελέσεων «Κομμουνάρκα», Μόσχα, 19 Αυγούστου 1938) ήταν Ρώσος στρατιωτικός ηγέτης, Υποστράτηγος το 1917 και Διοικητής Ταξιαρχίας το 1936.

## Βιογραφία
Γεννήθηκε στην Αγία Πετρούπολη και ήταν γόνος της παλιάς αριστοκρατικής οικογένειας (*дворянский род*) των Βερχόφσκι (), από τη Γαλικία. Αποφοίτησε από την Ακαδημία του Γενικού Επιτελείου (1911) και πήρε μέρος τόσο στον Ρωσο-Ιαπωνικό πόλεμο, όσο και στον Α΄ Παγκόσμιο Πόλεμο. Κατά την περίοδο της Φεβρουαριανής Επανάστασης, ο Βερχόφσκι εξελέγη αντιπρόεδρος του Σοβιέτ της Σεβαστούπολης. Από τον Ιούλιο μέχρι τον Σεπτέμβριο 1917, ενώ διοικούσε στρατεύματα της Στρατιωτικής Περιοχής της Μόσχας, συνεργάστηκε με τους Σοσιαλεπαναστάτες (Εσέρους) και τους Μενσεβίκους και κατέστειλε επαναστατικά ξεσπάσματα μέσα στους στρατιώτες· αντιτάχτηκε επίσης στο κίνημα του Κορνίλοφ. Από 30 Αυγούστου (12 Σεπτεμβρίου) μέχρι 22 Οκτωβρίου (4 Νοεμβρίου) 1917, ο Βερχόφσκι ήταν υπουργός πολέμου, αλλά παραιτήθηκε λόγω της απόρριψης από το Προκοινοβούλιο των μέτρων που είχε προτείνει (έξοδος της Ρωσίας από τον πόλεμο, αποστράτευση του στρατού, και άλλα). Τον Νοέμβριο του 1917 προσπάθησε, μαζί με Εσέρους και Μενσεβίκους ηγέτες, να δημιουργήσει στο Γενικό Αρχηγείο μια αντι-Μπολσεβίκικη, “δημοκρατική, γενικά σοσιαλιστική κυβέρνηση”. Το 1918 συνελήφθη επειδή μετείχε σε οργάνωση των Εσέρων. Έχοντας αλλάξει απόψεις, ο Βερχόφσκι εντάχθηκε στον Κόκκινο Στρατό τον Φεβρουάριο του 1919, και αρχίζοντας το 1920 ήταν μέλος του Έκτακτης Διάσκεψης για την Άμυνα της Δημοκρατίας. Τα χρόνια 1921-30 ήταν εκπαιδευτής της ιστορίας της τέχνης του πολέμου και της τακτικής στην Στρατιωτική Ακαδημία Φρούντζε, φτάνοντας τον βαθμό του καθηγητή το 1927. Από το 1930 έως το 1932, ο Βερχόφσκι ήταν αρχηγός του επιτελείου της Στρατιωτικής Περιοχής του Βόρειου Καυκάσου· στη συνέχεια υπηρέτησε στο Βρίστρελ, την ανώτερη σχολή πεζικού των Σοβιετικών ενόπλων δυνάμεων, στο Γενικό Επιτελείο, και στην Ακαδημία του Γενικού Επιτελείου.

## Έργα
*Na trudnom perevale. Moscow, 1959.
*Obshchaia taktika. Moscow, 1927.
*Ogon’, manevr, maskirovka. Moscow, 1928.
*Ocherk po istorii voennogo iskusstva v Rossii XVIII i XIX vv. Moscow, 1921.

## Πηγές
* The Great Soviet Encyclopedia (1979).

Κατηγορία:Ρώσοι στρατιωτικοί
Μάριος Οικονόμου

Ο **Μάριος Οικονόμου** (Ιωάννινα, 6 Οκτωβρίου 1992) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός. 

## Καριέρα
### Σε συλλογικό επίπεδο
Ξεκίνησε την ποδοσφαιρική του καριέρα από την ερασιτεχνική ομάδα του ΠΑΣ Γιάννινα και το 2011 εντάχθηκε στην πρώτη ομάδα του ηπειρωτικού συλλόγου όπου και παρέμεινε επί μία διετία.

Το 2013 αποχώρησε για να συνεχίσει την καριέρα του στην ιταλική Κάλιαρι, με τη φανέλα της οποίας αγωνίστηκε μόλις σε έναν αγώνα πρωταθλήματος. Την επόμενη χρονιά, το καλοκαίρι του 2014 αποκτήθηκε από την Μπολόνια, όπου στα τρία πρώτα χρόνια παραμονής του εκεί συμπλήρωσε 71 συμμετοχές πρωταθλήματος και 4 τέρματα. Το καλοκαίρι του 2017 παραχωρήθηκε ως δανεικός για έναν χρόνο στη ΣΠΑΛ, για να ακολουθήσει νέος δανεισμός στην Μπάρι για το δεύτερο μισό της περιόδου 2017-18. Το καλοκαίρι του 2018 πήγε ως δανεικός στην ΑΕΚ, η οποία τον Ιανουάριο του 2019 τον απέκτησε με μεταγραφή. Στις 3 Σεπτεμβρίου του 2020, η Κοπεγχάγη ανακοίνωσε την απόκτηση του κεντρικού αμυντικού, έναντι 1 εκατομμυρίου ευρώ.

### Στις εθνικές ομάδες
Στις 24 Μαρτίου 2016 πραγματοποίησε το ντεμπούτο του με την Ελλάδα με προπονητή τον Μίχαελ Σκίμπε, στην εντός έδρας φιλική αναμέτρηση εναντίον του Μαυροβουνίου (2-1), όπου πέρασε ως αλλαγή στη θέση του Κώστα Μανωλά.

Το 2012 υπήρξε διεθνής και με την Ελπίδων (Κ-21).

## Παραπομπές


## Πηγές

* Η καριέρα του Μάριου Οικονόμου στο soccerway
* Το προφίλ του Μάριου Οικονόμου στο transfermarkt
* Ο Μάριος Οικονόμου στο epo.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές ΣΠΑΛ 2013
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σέριε Α
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΦΚ Κοπεγχάγη
Φρούριο του Σαμουήλ (Οχρίδα)

Το **Φρούριο του Σαμουήλ** (, ) είναι φρούριο εντός της παλαιάς πόλης της Οχρίδας, στη Βόρεια Μακεδονία. Αποτέλεσε πρωτεύουσα της Α΄ Βουλγαρικής Αυτοκρατορίας, κατά την περίοδο βασιλείας του Τσάρου Σαμουήλ κατά τα τέλη του 10ου αιώνα. Σήμερα, το ιστορικό αυτό μνημείο αποτελεί σημαντικό πόλο έλξης για τους τουρίστες, ενώ ανακαινίστηκε το 2003.

Σύμφωνα με πρόσφατες ανασκαφές οι οποίες διεξήχθησαν από Βορειομακεδόνες αρχαιολόγους, υποστηρίχτηκε πως το φρούριο αυτό ανεγέρθηκε στην θέση παλαιότερου οχυρού, το οποίο χρονολογείτο από τον 4ο αιώνα π.Χ., ενώ πιστεύεται πως ανεγέρθηκε από τον Φίλιππο Β΄ της Μακεδονίας.

## Φωτοθήκη


File:Ohrid samuilova krepost.jpg|Το Φρούριο του Σαμουήλ επιβλέποντας την παλαιά πόλη της Οχρίδας
Fortaleza de Samuel, Ohrid, Macedonia, 2014-04-17, DD 49.JPG|Άποψη του εσωτερικού του φρουρίου.
File:Fortaleza de Samuel, Ohrid, Macedonia, 2014-04-17, DD 58.JPG|Η άνω πύλη του φρουρίου.
File:Deep Snow Ohrid.jpg|Τα τείχη του φρουρίου κατά την διάρκεια του χειμώνα.
File:Samuil's Fortress.png|Χάρτης του Φρουρίου του Σαμουήλ.
File:Castle of the Bulgarian Tsar Samuil in Ohrid, reconstruction.png|Ψηφιακή ανακατασκευή του Φρουρίου του Σαμουήλ.
File:Fortaleza de Samuel, Ohrid, Macedonia, 2014-04-17, DD 47.JPG|Η μακεδονική σημαία στο Φρούριο του Σαμουήλ.
Fortaleza de Samuel, Ohrid, Macedonia, 2014-04-17, DD 55.JPG|Άποψη της λίμνης της Οχρίδας από το φρούριο.
Tvrdinata i znameto.JPG|Η εμπρόσθιος πύλη του φρουρίου.



## Δείτε επίσης
* Κατάλογος κάστρων στη Βόρεια Μακεδονία

## Παραπομπές


## Εξωτερικοί σύνδεσμοι
* 

Κατηγορία:Κάστρα στη Βόρεια Μακεδονία
Κατηγορία:Πρώτη Βουλγαρική Αυτοκρατορία
Κατηγορία:Πρώην πρωτεύουσες της Βουλγαρίας
Κατηγορία:Μεσαιωνική Οχρίδα
Κατηγορία:Κτίρια και κατασκευές στην Οχρίδα
Ο Βασιλιάς των Λιονταριών (αποσαφήνιση)

***[[Ο Βασιλιάς των Λιονταριών (franchise)|Ο Βασιλιάς των Λιονταριών]]*** αποτελεί franchise της **Disney** το οποίο περιλαμβάνει:
**[[Ο Βασιλιάς των Λιονταριών]]*, ταινία κινουμένων σχεδίων του 1994 της Disney, η οποία απετέλεσε και την αρχή του franchise
***[[The Lion King (soundtrack)]]*, το soundtrack της ταινίας του 1994
***[[Ο Βασιλιάς των Λιονταριών II: Το Βασίλειο του Σίμπα]]*, συνέχεια της πρώτης ταινίας, η οποία κυκλοφόρησε απευθείας σε βίντεο το 1998
***[[Ο Βασιλιάς των Λιονταριών 3: Χακούνα Ματάτα]]*, συνέχεια των προηγούμενων δύο ταινιών, η οποία κυκλοφόρησε απευθείας σε βίντεο το 2004
**[[Ο Βασιλιάς των Λιονταριών (μιούζικαλ)]]*, μιούζικαλ του 1997, βασισμένο στην ταινία του 1994
**[[Ο Βασιλιάς των Λιονταριών (ταινία, 2019)]]*, live action προσαρμογή της ταινίας κινουμένων σχεδίων του 1994

**Ο όρος μπορεί να αναφέρεται επίσης:**
* Μπέγκχα, ο πρώτος Βασιλιάς των Λιονταριών της φυλής Σάμπαα, στη σύγχρονη Βορειοανατολική Τανζανία
Βασιλική Αγίου Εράσμου (Οχρίδα)

Ο **Άγιος Έρασμος** () είναι παλαιά χριστιανική βασιλική και νεκρόπολη, η οποία βρίσκεται κοντά στην Οχρίδα της Βόρειας Μακεδονίας, κατά μήκος του αυτοκινητόδρομου Οχρίδα - Στρούγκα. Οι αρχαιολογικές ανασκαφές που έχουν πραγματοποιηθεί έχουν φέρει στο φως μία τρίκλιτη βασιλική και μια νεκρόπολη αποτελούμενη από 124 τάφους, οι οποίοι χρονολογούνται από τον 6ο έως τον 12ο αιώνα.

## Φωτοθήκη


Αρχείο:Theodor Duca of St. Erasmus -Oh.jpg|Καλλιτεχνική αναπαράσταση του Θεόδωρου Κομνηνού Δούκα, σε τοιχογραφία εντός της εκκλησίας του Αγίου Εράσμου.



## Εξωτερικοί σύνδεσμοι
* 

Κατηγορία:Αρχαιολογικοί τόποι στη Βόρεια Μακεδονία
Κατηγορία:Δήμος Οχρίδας
Κατηγορία:Μεσαιωνικές εκκλησίες στην Οχρίδα
Κατηγορία:Νεκροπόλεις
Bring Me to Life

To **Bring Me to Life** είναι ένα τραγούδι του αμερικανικού Rock συγκροτήματος Evanescence, το οποίο συμπεριλήφθηκε στο ντεμπούτο δίσκο τους *[[Fallen]]*, το 2003, ενώ κυκλοφόρησε και ως single, το πρώτο από αυτόν τον δίσκο. Το κομμάτι το έγραψε η Έιμι Λι, ο Μπεν Μούντι και ο Ντέιβιντ Χότζες. Βάσει της Λι, στιχουργικά, το κομμάτι έχει αρκετές σημασίες. Το κομμάτι έλαβε αρκετές διακρίσεις από τη στιγμή της κυκλοφορίας του και θεωρείται ένα από τα δημοφιλέστερα του σχήματος.

Το τραγούδι, επίσης, συμπεριλήφθηκε στην ταινία *[[Daredevil (ταινία)|Daredevil]]* και έγινε εμπορικό, ενώ συγκέντρωσε και καλές κριτικές. Συγκεκριμένα στην Αυστραλία, στην Ιταλία και στο Ηνωμένο Βασίλειο έφτασε στην κορυφή των chart. Ενώ μπήκε σε πάνω από δεκαπέντε 10αδες chart, μεταξύ των οποίων οι ΗΠΑ, η Αργεντινή, η Γερμανία και η Νέα Ζηλανδία. Το τραγούδι, ωστόσο, έγινε πλατινένιο από την  Recording Industry Association of America και δις πλατινένιο στην Αυστραλία. Το τραγούδι κέρδισε και βραβείο Grammy στην κατηγορία *Best Hard Rock Performance*.

## Παραπομπές


## Εξωτερικοί σύνδεσμοι
* 
* Official music video at YouTube

Κατηγορία:Τραγούδια του 2003
Κατηγορία:Τραγούδια των Evanescence
Κατηγορία:Singles του 2003
Κατηγορία:Singles (ντεμπούτο)
Κατηγορία:Daredevil (σειρά ταινιών)
My Immortal

Το **My Immortal** είναι ένα τραγούδι του αμερικανικού Rock συγκροτήματος Evanescence, το οποίο συμπεριλήφθηκε στο ντεμπούτο άλμπουμ τους, *[[Fallen]]*, το 2003 και κυκλοφόρησε και ως single, τρίτο από αυτόν τον δίσκο. Στο τραγούδι κυριαρχεί το πιάνο και θεωρείται μπαλάντα, ενώ τη μουσική την έγραψε εξ ολοκλήρου ο κιθαρίστας Μπεν Μούντι (ο οποίος έκανε και την παραγωγή), εκτός από τη γέφυρα, που την έγραψε η τραγουδίστρια Έιμι Λι. Στιχουργικά το κομμάτι μιλάει για ένα πνεύμα, το οποίο παρά τον θάνατο, προσκολλάτε σε εσένα.

Το κομμάτι έλαβε καλές κριτικές, επίσης έλαβε και υποψηφιότητες για βραβείο Grammy. Εμπορικά, επίσης, ήταν επιτυχημένο, καθώς κατάφερε να μπει σε αρκετές δεκάδες chart. Έπιασε την κορυφή στα chart της Ελλάδας, του Καναδά και στων ΗΠΑ το *Adult Pop Songs*. Ενώ στα *Billboard Hot 100* έφτασε την 7η θέση. Ωστόσο, έγινε χρυσό στις ΗΠΑ και πλατινένιο στον Καναδά. Για την προώθηση του τραγουδιού κυκλοφόρησε και video clip.

## Παραπομπές


## Εξωτερικοί σύνδεσμοι
* Official website
* Official music video at YouTube

Κατηγορία:Τραγούδια του 2003
Κατηγορία:Τραγούδια των Evanescence
Κατηγορία:Singles του 2003
Κατηγορία:Daredevil (σειρά ταινιών)
Basket Case (τραγούδι)

Το **Basket Case** είναι ένα τραγούδι του αμερικανικού Punk Rock συγκροτήματος Green Day, το οποίο συμπεριλήφθηκε στον δίσκο τους *[[Dookie]]*, το 1994, ενώ κυκλοφόρησε και ως single  για τον δίσκο. Το τραγούδι γράφτηκε από τους Μπίλι Τζο Άρμστρονγκ, Μάικ Ντερντ και Τρε Κουλ. Στιχουργικά, το κομμάτι αφορά τη διαταραχή πανικού από την οποία έπασχε ο τραγουδιστής, με τον ίδιο να δηλώνει πως «ο μόνος τρόπος να καταλάβω τι τρέχει είναι να γράψω ένα τραγούδι σχετικά με αυτό».

Το τραγούδι είχε και κάποια εισπρακτική επιτυχία καθώς παρέμεινε για πέντε εβδομάδες στην κορυφή του *Modern Rock Tracks*, στα αμερικανικά Billboard. Στο Ηνωμένο Βασίλειο το τραγούδι έγινε ασημένιο, πωλώντας 200.000 αντίτυπα. Το 1995 έλαβε και υποψηφιότητες για βραβείο Grammy. Το 2006, οι ακροατές του BBC Radio 1, το ψήφισαν ως το *Σπουδαιότερο Punk Τραγούδι όλων των εποχών*. Ενώ, ο τηλεοπτικός σταθμός VH1, το κατέταξε 33ο στα *Καλύτερα Hard Rock Τραγούδια όλων των εποχών*.

## Παραπομπές


## Εξωτερικοί σύνδεσμοι
*Official music video on YouTube

Κατηγορία:Τραγούδια του 1994
Κατηγορία:Τραγούδια των Green Day
Κατηγορία:Singles του 1994
Κατηγορία:Singles της Reprise Records
Ομοσπονδία Στίβου Βόρειας Μακεδονίας

Η **Ομοσπονδία Στίβου Βόρειας Μακεδονίας** (, AFM) είναι ο εθνικός οργανισμός που διατηρεί την εποπτεία του αθλήματος του στίβου στη Βόρεια Μακεδονία. Ιδρύθηκε αρχικά το 1920 και αναμορφώθηκε το 1993 ύστερα από την ανεξαρτησία της από τη Γιουγκοσλαβία το 1991 και αντικατέστησε την Ομοσπονδία Στίβου της Γιουγκοσλαβίας.

Η ομοσπονδία είναι μέλος της IAAF από το 1993, της EAA, της Ολυμπιακής Επιτροπής της Βόρειας Μακεδονίας, της Διεθνής Επιτροπής των Μεσογειακών Αγώνων, της Μεσογειακής Ένωσης Στίβου από το 2011 και της Ένωσης Βαλκανικών Ομοσπονδιών Στίβου από το 1996. Η έδρα της βρίσκεται στα Σκόπια και ο πρόεδρός της είναι ο Κρστό Σεραφιμόφσκι.

## Πρόεδροι
*20;;−τώρα: Κρστό Σεραφιμόφσκι

## Διοργανώσεις
### Πρωταθλήματα
*Πρωτάθλημα Στίβου Βόρειας Μακεδονίας (από το 1950)
*Πρωτάθλημα Στίβου Νέων Βόρειας Μακεδονίας
*Πρωτάθλημα Ανώμαλου Δρόμου Βόρειας Μακεδονίας
### Άλλα
*Μαραθώνιος Σκοπίων (από το 1997)

## Συμμετοχές
*Συμμετοχή της Βόρειας Μακεδονίας στους Θερινούς Ολυμπιακούς Αγώνες
*Συμμετοχή της Βόρειας Μακεδονίας στους Μεσογειακούς Αγώνες
*Συμμετοχή της Βόρειας Μακεδονίας στο Παγκόσμιο Πρωτάθλημα Στίβου
*Συμμετοχή της Βόρειας Μακεδονίας στο Παγκόσμιο Πρωτάθλημα Κλειστού Στίβου
*Συμμετοχή της Βόρειας Μακεδονίας στο Ευρωπαϊκό Πρωτάθλημα Στίβου
*Συμμετοχή της Βόρειας Μακεδονίας στο Ευρωπαϊκό Πρωτάθλημα Κλειστού Στίβου
*Συμμετοχή της Βόρειας Μακεδονίας στο Ευρωπαϊκό Πρωτάθλημα Ομάδων
*Συμμετοχή της Βόρειας Μακεδονίας στους Βαλκανικούς Αγώνες Στίβου
*Συμμετοχή της Βόρειας Μακεδονίας στους Βαλκανικούς Αγώνες Κλειστού Στίβου

### U23
*Συμμετοχή της Βόρειας Μακεδονίας στο Ευρωπαϊκό Πρωτάθλημα Στίβου U23
*Συμμετοχή της Βόρειας Μακεδονίας στο Μεσογειακό Πρωτάθλημα Στίβου U23

### U20
*Συμμετοχή της Βόρειας Μακεδονίας στο Παγκόσμιο Πρωτάθλημα Στίβου U20
*Συμμετοχή της Βόρειας Μακεδονίας στο Ευρωπαϊκό Πρωτάθλημα Στίβου U20
*Συμμετοχή της Βόρειας Μακεδονίας στο Βαλκανικό Πρωτάθλημα Στίβου U20

### Καταργηθέντα
*Συμμετοχή της Βόρειας Μακεδονίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Βόρειας Μακεδονίας
*Ρεκόρ στίβου Βόρειας Μακεδονίας

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Στίβου της Βόρειας Μακεδονίας

Κατηγορία:Αθλητικές οργανώσεις
Βόρειας Μακεδονίας
Γιώργος Μπαμπανιώτης

Ο **Γιώργος Μπαμπανιώτης** (1941 - 28 Μαρτίου 2002) ήταν Έλληνας πρωταθλητής της σφυροβολίας. Σύλλογός του ήταν ο Πανελλήνιος Γυμναστικός Σύλλογος.

Στις 28 Οκτωβρίου 1962 έγινε ο πρώτος Έλληνας που ξεπέρασε στη σφυροβολία τα 60 μ. (60,20), ενώ στις 31 Μαΐου 1972 ξεπέρασε και τα 70 μ. (70,08 μ.). Κατέρριψε 16 φορές το πανελλήνιο ρεκόρ, κατά την περίοδο 1962-1974. Στις 29 Αυγούστου του 1969, στους Βαλκανικούς Αγώνες Στίβου που διεξήχθησαν στη Σόφια, κατέκτησε το χρυσό μετάλλιο στη σφυροβολία καταρρίπτοντας και το πανελλήνιο ρεκόρ με 66,78 μ.. Το 1970, έριξε τη σφύρα στα 68,94 μ. Αναδείχθηκε τρεις φορές 1ος Βαλκανιονίκης (1969, 1970, 1973).
Διετέλεσε μέλος του Δ.Σ. του ΣΕΓΑΣ.

## Παραπομπές


Κατηγορία:Έλληνες αθλητές της σφυροβολίας
Κατηγορία:Αθλητές στίβου Πανελληνίου
Κατηγορία:Έλληνες Βαλκανιονίκες
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Μπαμπανιώτης Γιώργος
Ιερά Μονή Ευαγγελισμού Σκιάθου

Η **Ιερά Μονή Ευαγγελισμού της Θεοτόκου Σκιάθου** ή αλλιώς **Μονή Ευαγγελίστριας** ιδρύθηκε το 1794. Βρίσκεται έξω από την πόλη της Σκιάθου, σε απόσταση περίπου 5 χιλιόμετρα βόρεια και είναι ανδρικό μοναστήρι. Στη μονή κατασκευάστηκε και ευλογήθηκε η πρώτη Ελληνική σημαία με το λευκό σταυρό σε γαλάζιο φόντο.

## Ιστορία
Το 1754 κατά την οικοδόμηση του Κυριακού της Αγίας Άννας στο Άγιον Όρος ξέσπασε η έριδα των Κολλυβάδων, δηλαδή έριδα των μοναχών ως προς την τέλεση των μνημοσύνων το Σάββατο ή την Κυριακή. Το 1770 ο ιερομόναχος Νήφων, καταγόμενος από τη Χίο, από τις ηγετικές μορφές των Κολλυβάδων, δηλαδή αυτών που υποστήριζαν την τέλεση των μνημοσύνων το Σάββατο φεύγει με τη συνοδεία του από το Άγιο Όρος και το 1775 οικοδομεί τη μονή Ευαγγελιστρίας στην Ικαρία. Επειδή ο τόπος ήταν φτωχός και ανθυγιεινός, το 1794 φεύγουν από την Ικαρία και με την προτροπή του σκιαθίτη μοναχού Γρηγορίου Χατζησταμάτη, του οποίου ο πατέρας είχε μεγάλη περιουσία, κτίζουν στη Σκιάθο στη θέση "Αγαλιανοί" νέα μονή, τη μονή Ευαγγελίστριας της Σκιάθου. Το 1797 μετά από αίτηση του Νήφωνος το μοναστήρι αναγνωρίστηκε ως σταυροπηγιακό με έγγραφο του πατριάρχου Γρηγορίου του Ε΄. Το 1807 ο Νικοτσάρας ερχόμενος από το Άγιον Όρος συγκέντρωσε στο μοναστήρι του Ευαγγελισμού οπλαρχηγούς, μεταξύ των οποίων και τον Θεόδωρο Κολοκοτρώνη οι οποίοι ορκίστηκαν υπό του ηγουμένου Νήφωνος *"έχοντας προ αυτών την σημαίαν (επί κυανού εδάφους λευκόν σταυρόν)"* ότι θα συμμετάσχουν στον αγώνα για την απελευθέρωση της Ελλάδας. Είναι η πρώτη εμφάνιση της ελληνικής σημαίας σε μπλε φόντο και λευκό σταυρό.

Το μοναστήρι της Ευαγγελίστριας απέκτησε μεγάλη περιουσία και πλούσια βιβλιοθήκη. Κυρίως έγινε γνωστό για το *"κολλυβάδικο πνεύμα, ώστε το μοναστήρι του Ευαγγελισμού να γίνει κέντρο με ηθική ακτινοβολία και πνευματική ζωτικότητα"*.

## Διοικητικά
Απογράφεται επίσημα ως ξεχωριστός οικισμός για πρώτη φορά το 1920 και αναφέρεται ως *Μονή Ευαγγελισμού* ενώ το 1940 ως Μονή Ευαγγελίστριας στην τότε κοινότητα Σκιάθου. Σύμφωνα με το την απογραφή του 2011 απογράφησαν 28 μοναχοί.

## Φωτοθήκη


Αρχείο:Η_πινακίδα_με_το_όνομα_της_Μονής.jpg|Μονή Ευαγγελίστριας Σκιάθου.
Αρχείο:Είσοδος_στη_Μονή_Ευαγγελιστρίας.jpg|Μονή Ευαγγελίστριας Σκιάθου.
Αρχείο:Η_είσοδος_στο_εκκλησάκι_της_Μονής.jpg|Μονή Ευαγγελίστριας Σκιάθου.
Αρχείο:Εσωτερικό της Μονής Ευαγγελιστρίας στη Σκιάθο.jpg|Μονή Ευαγγελίστριας Σκιάθου.



## Παραπομπές


Κατηγορία:Μονές της περιφερειακής ενότητας Μαγνησίας